Mini-soutgewere laat vlieë les opsêLorenzo Magglore tydens ‘n demonstrasie-video van sy soutgewere (Foto: Skermgreep) Suid-Afrikaners het behoorlik die beursies oopgemaak die afgelope paar maande vir Bug-A-Salt se miniatuur-soutgewere. Vandat die produk in Augustus 2020 in Suid-Afrika beskikbaar gestel is, is daar al om en by R3 miljoen daaraan bestee. Die gewere is ontwerp om ontslae te raak van daardie lastige vlieënde gaste wat aanhoudend ongenooid opdaag. Al wat jy nodig het, is sout en R700 om só ŉ geweer aan te skaf. ŉ Amerikaanse kunstenaar en Chinese ingenieurspan sit agter die ontwerp van die gewilde vliegverweerder. Die gewere is egter nie nuut op die mark nie, dit het mense al aan die gons sedert die bekendstelling daarvan in 2012. Suid-Afrikaners was gretig om hul hande op een van dié gewere te kry – voorraad was egter maar min. Daar is ook allerhande bykomstighede wat jy saam met jou geweer kan koop. Vir ŉ ekstra R350 kan jy ŉ laservisierteleskoop saam met die insekwapen aanskaf. Sodoende kan jy verseker dat elke soutskoot in jou visier in die kol is. Bykomende bron: Business Insider